CELEX: 22004D0084
Language: sk
Date: 2004-06-08 00:00:00
Title: 2004/84/: Rozhodnutie Spoločného výboru EHP č. 84/2004 z 8. júna 2004, ktorým sa mení a dopĺňa príloha XXI (Štatistika) k Dohode o EHP

25.11.2004   
            
            
               SK
            
            
               Úradný vestník Európskej únie
            
            
               L 349/42
            
         
      ROZHODNUTIE SPOLOČNÉHO VÝBORU EHP
   
   č. 84/2004
   z 8. júna 2004,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená Dohodou o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ktorá bola podpísaná 14. októbra 2003 v Luxemburgu (1).
            
         
               (2)
            
            
               Nariadenie Komisie (ES) č. 29/2004 z 8. januára 2004, ktorým sa prijímajú špecifikácie ad hoc modulu na rok 2005 o zosúladení práce a rodinného života, ktorý bol stanovený nariadením Rady (ES) č. 577/98 (2) sa má začleniť do dohody.
            
         
               (3)
            
            
               Nariadenie Rady (ES) č. 1165/98 z 19. mája 1998 o krátkodobej štatistike (3) sa má začleniť do dohody.
            
         
               (4)
            
            
               Nariadenie (ES) č. 1165/98, ktorým sa zrušuje smernica Rady 78/166/EHS z 13. februára 1978 (4), ktorá je následne zmenená a doplnená a začlenená do dohody a má sa zrušiť na základe dohody,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Za bod 18ae (nariadenia Komisie (ES) č. 247/2003) sa vkladá nasledujúci bod:
               
                           „18af.
                        
                        
                           
                              32004 R 0029: Nariadenie Komisie (ES) č. 29/2004 z 8. januára 2004, ktorým sa prijímajú špecifikácie ad hoc modulu na rok 2005 o zosúladení práce a rodinného života, ktorý bol stanovený nariadením Rady (ES) č. 577/98 (Ú. v. EÚ L 5, 9.1.2004, s. 57).
                           Ustanovenia nariadenia sa na účely tejto dohody vykladajú s touto úpravou:
                           
                                        
                                    
                                    
                                       Toto nariadenie sa neuplatňuje na Lichtenštajnsko.“
                                    
                                 
                     
         
               2.
            
            
               Bod 4 sa ruší.
            
         Článok 2
   Texty nariadenia (ES) č. 29/2004 v islandskom a nórskom jazyku, ktoré sú určené na uverejnenie v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 9. júna 2004, ak sa Spoločnému výboru EHP zaslali všetky oznámenia podľa článku 103 ods. 1 k dohode (5).
   Článok 4
   Toto rozhodnutie sa uverejní v oddieli EHP a dodatku EHP k Úradnému vestníku Európskej únie.
   
      V Bruseli 8. júna 2004
      
         
            Za Spoločný výbor EHP
         
         
            predseda
         
         S. GILLESPIE
         
      
   
   
      (1)  Ú. v. EÚ L 130, 29.4.2004, s. 3.
   
      (2)  Ú. v. EÚ L 5, 9.1.2004, s. 57.
   
      (3)  Ú. v. ES L 162, 5.6.1998, s. 1.
   
      (4)  Ú. v. ES L 52, 23.1.1978, s. 17.
   
      (5)  Nie sú uvedené žiadne ústavné požiadavky.